CELEX: 32018R2056
Language: lt
Date: 2018-12-06 00:00:00
Title: 2018 m. gruodžio 6 d. Tarybos reglamentas (ES) 2018/2056, kuriuo iš dalies keičiamas Tarybos reglamentas (ES) Nr. 216/2013 dėl Europos Sąjungos oficialiojo leidinio elektroninės versijos paskelbimo

27.12.2018   
               
               
                  LT
               
               
                  Europos Sąjungos oficialusis leidinys
               
               
                  L 329/1
               
            
         TARYBOS REGLAMENTAS (ES) 2018/2056
         2018 m. gruodžio 6 d.
         kuriuo iš dalies keičiamas Tarybos reglamentas (ES) Nr. 216/2013 dėl Europos Sąjungos oficialiojo leidinio elektroninės versijos paskelbimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 352 straipsnį,
         atsižvelgdama į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdama į Europos Parlamento pritarimą,
         laikydamasi specialios teisėkūros procedūros,
         kadangi:
         
                     (1)
                  
                  
                     Tarybos reglamente (ES) Nr. 216/2013 (1) numatyta, kad Oficialiojo leidinio elektroniniam leidimui turi būti naudojamas saugus elektroninis parašas, pagrįstas kvalifikuotu sertifikatu ir sukurtas saugia parašo formavimo įranga, pagal Europos Parlamento ir Tarybos direktyvą 1999/93/EB (2);
                  
               
                     (2)
                  
                  
                     Europos Parlamento ir Tarybos reglamentu (ES) Nr. 910/2014 (3) nustatoma elektroninių parašų, elektroninių spaudų, elektroninių laiko žymų, elektroninių dokumentų, elektroninio registruoto pristatymo paslaugų ir interneto svetainių tapatumo nustatymo sertifikavimo paslaugų teisinė bazė;
                  
               
                     (3)
                  
                  
                     autentiškumo patvirtinimas elektroniniu spaudu suteikia panašias garantijas kaip ir elektroninis parašas. Elektroninio spaudo naudojimas Oficialiojo leidinio autentiškumui patvirtinti pagreitintų Oficialiojo leidinio paskelbimo „EUR-Lex“ interneto svetainėje procedūrą;
                  
               
                     (4)
                  
                  
                     todėl Reglamentas (ES) Nr. 216/2013 turėtų būti iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 216/2013 2 straipsnio 1 dalis pakeičiama taip:
            
               
                  „1.   Oficialiojo leidinio elektroniniam leidimui naudojamas kvalifikuotas elektroninis parašas, apibrėžtas pagal Europos Parlamento ir Tarybos reglamentą (ES) Nr. 910/2014 (*1), arba kvalifikuotas elektroninis spaudas, apibrėžtas pagal Reglamentą (ES) Nr. 910/2014. Kvalifikuoti elektroninio parašo arba elektroninio spaudo sertifikatai ir jų atnaujinimai skelbiami svetainėje „EUR-Lex“, kad visuomenė galėtų patikrinti kvalifikuotą elektroninį parašą ar kvalifikuotą elektroninį spaudą ir Oficialiojo leidinio elektroninio leidimo autentiškumą.
               
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 6 d.
            
               
                  Tarybos vardu
               
               
                  Pirmininkas
               
               H. KICKL
            
         
         
            (1)  2013 m. kovo 7 d. Tarybos reglamentas (ES) Nr. 216/2013 dėl Europos Sąjungos oficialiojo leidinio elektroninės versijos paskelbimo (OL L 69, 2013 3 13, p. 1).
         
            (2)  1999 m. gruodžio 13 d. Europos Parlamento ir Tarybos direktyva 1999/93/EB dėl Bendrijos elektroninių parašų reguliavimo sistemos (OL L 13, 2000 1 19, p. 12).
         
            (3)  2014 m. liepos 23 d. Europos Parlamento ir Tarybos reglamentas (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL L 257, 2014 8 28, p. 73).